इकाना स्टेडियम में प्रैक्टिस सेशन में बॉलिंग नहीं कर पाए, LSG ने ट्वीट किया वीडियो
Mumbai Indians Player Arjun Tendulkar Bitten by a Dog in Lucknow: Impact on Practice Session क्रिकेटर सचिन तेंदुलकर के बेटे अर्जुन तेंदुलकर को लखनऊ में कुत्ते ने काट लिया है। बताया जा रहा है कि अर्जुन इसकी वजह से 15 मई को इकाना स्टेडियम में प्रैक्टिस सेशन में बॉलिंग नहीं कर पाए।
क्रिकेटर सचिन तेंदुलकर के बेटे अर्जुन तेंदुलकर को लखनऊ में कुत्ते ने काट लिया है। बताया जा रहा है कि अर्जुन इसकी वजह से 15 मई को इकाना स्टेडियम में प्रैक्टिस सेशन में बॉलिंग नहीं कर पाए। लखनऊ सुपर सुपरजाइंट्स ने सोमवार रात 8 बजे अर्जुन का एक वीडियो ट्वीट करके यह जानकारी दी। वीडियो में अर्जुन खुद बता रहे हैं कि एक दिन पहले उनके हाथ में एक कुत्ते ने काट लिया है।
अर्जुन लखनऊ सुपरजाइंट्स के खिलाड़ी यदुवीर सिंह को यह जानकारी दे रहे हैं। हालांकि सूत्रों का कहना है कि किसी पालतू कुत्ते ने खेलते समय अर्जुन को काट लिया है। लेकिन किसी ने इसकी पुष्टि नहीं की है। किसी साथी खिलाड़ी का इस बारे में कोई बयान नहीं आया है।
आज मुंबई इंडियन का लखनऊ सुपरजांइट्स से है मुकाबना 
मुंबई इंडियन की टीम 16 मई को लखनऊ के इकाना स्टेडियम में लखनऊ सुपरजांइट्स के खिलाफ आईपीएल खेलने के लिए आई हुई है। टीम को हयात होटल में ठहराया गया है। ऐसे में टीम के खिलाड़ी होटल के बाद सीधे स्टेडियम ही आते हैं। अब अर्जुन तेंदुलकर को कुत्ते ने स्टेडियम में या होटल में काटा यह अभी तक सामने नहीं आया है।
अर्जुन ने पहले दिन बॉलिंग अभ्यास सबसे ज्यादा किया 
पिछले कई सीजन से मुंबई इंडियन के बेंच पर बैठकर अर्जुन आईपीएल में अपने डेब्यू का इंतजार कर रहे थे। अर्जुन को इस साल पहली बार टीम ने प्लेइंग इलेवन में जगह मिली। उनको तीन मैच खिलाया गया है।
अर्जुन रणजी सत्र में गोवा की तरफ से खेलते हैं। मुंबई रणजी टीम में सिलेक्शन ना होने की वजह से उन्होंने गोवा से खेलने का फैसला किया था। अपने पहले ही रणजी मैच में अर्जुन ने शतक भी लगाया। वह मौजूदा समय युवराज सिंह के पिता योगराज सिंह से कोचिंग ले रहे हैं।
IPL में अब तक 4 मैच खेले, 3 विकेट लिए
अर्जुन तेंदुलकर ने अपने आईपीएल का डेब्यू कोलकाता नाइट राइडर्स के खिलाफ किया था. डेब्यू के बाद उन्होंने लगातार 4 मैच खेले फिर टीम से बाहर हो गए. अर्जुन ने जो 4 मैच खेले हैं, उसमें उन्होंने 3 विकेट लिए हैं.
अब आपको आज इकाना स्टेडियम में होने वाले मैच के बारे में भी पढ़वाते हैं...
MI और LSG के बीच इकाना में मैच, प्लेऑफ के लिए मैच जितना जरूरी, मुंबई इंडियंस में सूर्य कुमार की बल्लेबाजी से हौसले बुलंद
मुंबई इडियंस (MI) का सामना मंगलवार को लखनऊ सुपर जाइंट्स (LSG) से होगा। लखनऊ सुपर जाइंट्स इकाना स्टेडियम में इस सीजन में अपना अखिरी मैच खेलने के लिए उतरेगी। मैच 7.30 बजे शुरू होगा। प्लेऑफ में पहुंचने के लिए लखनऊ सुपर जाइंट्स को अपने दोनों मैच जीतने होंगे। पढ़ें पूरी खबर...
मिचेल जॉनसन के कमरे में निकला सांप: ऑस्ट्रेलियाई गेंदबाज बोले- लखनऊ में स्टे करना रोचक रहा; 15 तस्वीरों में देखिए मैच का रोमांच
लीजेंड्स लीग खेल रहे ऑस्ट्रेलियाई तेज गेंदबाज मिचेल जॉनसन के कमरे में सांप निकला। इसे देखकर वे डर गए। जॉनसन लखनऊ के होटल ताज में रुके हुए थे। 48 साल के पूर्व गेंदबाज ने अपने इंस्टा अकाउंट पर सांप के फोटो पोस्ट करते हुए लिखा- 'लखनऊ में स्टे करना इंट्रेस्टिंग रहा।'...(पूरी खबर पढ़ें)